<classify> WAZIRI wa Fedha na Mipango, Dk Philip Mpango ameiagiza Taasisi ya Kuzuia na Kupambana na Rushwa nchini TAKUKURU, kufanya uchunguzi wa haraka dhidi ya taasisi sita, baada ya kufanya vibaya katika manunuzi.Pia Mpango amewataka wahusika katika taasisi hizo, kukaa kando kupisha uchunguzi huo. Dk Mpango alitoa maagizo hayo jjini Dar es Salaam jana, wakati akipokea ripoti ya tathmini ya utendaji kwa mwaka wa fedha 20182019 kutoka Mamlaka ya Ununuzi kwa UmmaPPRA, iliyowasilishwa na Mwenyekiti wake wa Bodi ya Wakurugenzi, Balozi Dk Matern Lumbanga.Taasisi zilizotajwa kufanya vibaya katika manunuzi kupitia ripoti hiyo ni Mamlaka ya Elimu na Mafunzo ya Ufundi Stadi VETA, Wakala wa Mbegu za Kilimo, Taasisi ya Utafiti wa Dawa NIMR, Kituo cha Diplomasia na Halmashauri za Wilaya za Kaliua mkoa wa Tabora na Nsimbo mkoa Katavi.Aidha, ripoti hiyo pia ilibainisha uwepo wa viashiria vya rushwa katika taasisi na miradi ikionesha kuwa miradi 12 yenye thamani ya Sh bilioni 25.8, ilibainika kuwa na kiwango kikubwa cha viashiria vya rushwa kwenye baadhi ya miradi Miradi hiyo inazihusisha taasisi tisa ambazo ni Wizara ya Maji, Shirika la Reli TanzaniaTRC, Mamlaka ya BandariTPA, Shirika la Viwango TanzaniaTBS, Mamlaka ya Majisafi na Majitaka Singida, Mamlaka ya Majisafi na Majitaka Wangingombe, Halmashauri za Manispaa za Kigamboni na Ubungo jijini Dar es Salaam na Halmashauri ya Mji wa Kahama.Aidha, Waziri Mpango alisema hajaridhishwa na utekelezaji wa mfumo wa manunuzi ya umma kwa njia ya mtandao TANePS. Aliagiza ripoti ya utekelezaji iwasilishwe kwake ifikapo Oktoba 15 mwaka huu, hasa kuhusu taasisi ambazo tayari zilipewa mafunzo ya kuutumia mfumo huo na kushindwa kutoa matokeo mazuri.Pia alizitaka taasisi zote za umma, kuhakikisha zinazjiunga na mfumo huo kabla ya Desemba 31 mwaka huu na kusisitiza kuwa endapo wahusika wa taasisi hizo, watashindwa kutekeleza agizo hilo hati za uteuzi wao zitatenguliwa kisheria.Awali, akizungumza wakati wa kuiwasilisha ripoti hiyo, Mwenyekiti wa Bodi, Balozi Lumbanga, alisema mbali na kufanya ukaguzi wa kawaida, PPRA pia ilifanya uchunguzi wa tuhuma za ukiukwaji wa sheria na taratibu za manunuzi katika taasisi tano kuhusu mikataba na zabuni 13 ya manunuzi inayokadiriwa kuwa na tha mani ya Sh bilioni 375.05.Alitaja taasisi hizo kuwa ni Halmashauri ya Wilaya ya Nkasi mkoani Rukwa, Benki Kuu ya TanzaniaBoT, Mamlaka ya Viwanja vya ndegeTAA, Wakala wa Umeme VijijiniREA na TBS, hatua iliyotokana na maagizo kutoka mamlaka za juu au maombi kutoka taasisi zenyewe, ambapo kupitia chunguzi hizo Serikali iliweza kuokoa Sh bilioni 3.39.Aidha kupitia uchunguzi huo uliofanywa katika taasisi hizo, ilibaini kuwa serikali ilipata hasara ya takribani Sh bilioni 4.36 kwa kukosa ada ambazo zingelipwa na wazabuni na taasisi nunuzi kufanya mabadiliko katika usanifu wa miradi ambayo yalisababisha kutelekezwa kwa baadhi ya kazi na bidhaa ambazo zilikuwa zimeshafanyika na kugharamiwa, hatua iliyomfanya Waziri Mpango kuagizwa kuchukuliwa hatua kwa maofisa ugavi wa taasisi hizo.Naziagiza taasisi zote zilizohusika katika upotevu wa fedha hizo kuzirudisha fedha hizo lakini mamlaka za nidhamu ziwachukulie hatua maofisa ugavi wa taasisi zote zilizohusika ikibidi wasimamishwe kazi ili kupisha uchunguzi wa tuhuma hizo, lakini wakuu wa taasisi husika nao wajipime kutokana na hayo hatuwezi kusababisha hasara katika fedha ambazo zingeweza kusaidia masuala mbalimbali ya kimaendeleo.Wahusika wangekuwa hapa ningewaagiza Takukuru muondoke nao, lakini nawaomba mawaziri wenzangu katika wizara zilizotajwa mnisaidie katika suala hili, haiwezekani Rais John Magufuli akwamishwe katika mipango yake ya maendeleo ya taifa hili, ni vizuri washughulikiwe ili waonje joto la jiwe,alisema Dk Mpango.Aidha Waziri Mpango alitaka PPRA kufuatilia kwa karibu manunuzi ya taasisi kubwa, ambazo manunuzi yake yanazidi Sh Bilioni 20 huku akisisitiza kuwa Wizara yake ipo tayari taifa.Awali, Dk Lumbanga alisema RRPA ilifanya ukaguzi wa upatikanaji wa thamani ya fedha katika miradi mbalimbali ili kupima thamani halisi ya fedha katika miradi 290 ya manunuzi yenye thamani ya Sh trilioni 8,478.33, ikijumuisha miradi ya ujenzi ya miundombinu ya majengo, barabara, madaraja, reli, umeme, maji na umwagiliaji pamoja na miradi ya bidhaa na huduma za ushauri wa kitaalamu.Alisema katika ukaguzi huo, wastani wa jumla katika ukaguzi wa upimaji wa upatikanaji wa thamani halisi ya fedha kwa taasisi zilizokaguliwa ilikuwa asilimia 84.4 ambao ni wastani mzuri.  <topic>: kitaifa 